open-index/open-wikipedia-markdown huggingface dataset:
Bārbeļu iela (Jūrmala)

**Bārbeļu iela** ir iela Jūrmalā, Bažciema apkaimē. Bārbeļu iela sākas krustojumā ar Bažciema ielu un beidzas krustojumā ar Diļļu ielu. Kopējais ielas garums ir 360 metri, tā ir klāta ar grants segumu. Bārbeļu ielā satiksmes kustība norit vienā joslā. Ielā ir vasarnīcu apbūve.

Bārbeļu iela ir viena no jaunākām ielām Jūrmalā, tā izveidota 2019. gada 29. augustā ar Jūrmalas pilsētas domes lēmumu Nr. 427.

## Ielu savienojumi
Bārbeļu iela ir savienota ar šādām ielām:
* Bažciema iela (T veida krustojums)
* Rapšu iela
* Circeņu iela
* Diļļu iela (T veida krustojums)

## Atsauces

## Skatīt arī
* Bažciems
Ronda Kinona Tāva

**Rondas Kinonas Tāvas grāfistes boro** (, ) ir pirmās pakāpes administratīvā iedalījuma vienība (grāfistes boro) Velsā, Apvienotajā Karalistē. Atrodas Velsas dienvidos un aizņem Rondas Kinonas un Tāvas upju ielejas, no kurām ieguvusi savu nosaukumu. Robežojas ziemeļos ar Povisu, austrumos — ar Mērtirtidvilu un Kārfili, dienvidos — ar Kārdifu un Glamorganas Ieleju, bet rietumos — ar Bridžendu un Nītu Porttolbotu. Grāfistes administratīvais centrs ir Pontiprīda, bet lielākā apdzīvotā vieta — Eberdeira.

## Vēsture
Tagadējās robežās boro izveidots 1996. gada 1. aprīlī, apvienojot Vidusglamorganas grāfistes Rondas, Kinonas un Tāvas-Elajas (bez divām komūnām) distriktus.

Administratīvi grāfiste dalās 39 komūnās, no kurām 27 nav patstāvīgu padomju. Daļa komūnu veido pilsētas: Eberdeira ( iedzīvotāji), Pontiprīda (, administratīvais centrs), Tonipandi (), Lantuitfardre () un Lantrisanta ().

## Atsauces

## Ārējās saites
Pontiprīda

**Pontiprīda** (, ) ir pilsēta Velsā, Rondas Kinonas Tāvas grāfistes boro administratīvais centrs un otra lielākā apdzīvotā vieta. Atrodas Velsas dienvidos Tāvas upes krastos pie Rondas ietekas  no Velsas galvaspilsētas Kārdifas centra un  no valsts galvaspilsētas Londonas.

## Vēsture
Pilsētas nosaukums cēlies no *Pont y tŷ pridd* — ‘Tilts pie zemnīcas’ — koka tilta pār Tāvas upi. 1756. gadā velsiešu inženieris Viljams Edvardss uzbūvēja 43 metrus garu un 11 metrus augstu virs upes līmeņa akmens tiltu pār Tāvu, kas uz būvēšanas laiku bija garākais viena laiduma akmens arkveida tilts pasaulē. Tā kā tiltam bija ļoti stāvs kāpums, to bija grūti izmantot pajūgiem un 1857. gadā blakus tam tika uzbūvēts jauns tilts. Līdz 1860. gadiem pilsēta bija zināma kā Ņūbridža (*Newbridge*).

PIlsēta izauga 19. gadsimtā līdz ar kalnrūpniecības attīstību Velsas dienvidos; līdz tam tā bija neliels ciems ar dažām fermām. Pontiprīda kļuva par nozīmīgu dzelzceļa un ūdensceļa transporta mezglu, kā arī pašā pilsētā un tās tuvumā bija vairākas kalnraktuves. Attīstīta bija arī metalurģija un metālapstrāde. 19. gadsimta otrajā pusē sakarā ar straujo rūpniecības attīstību to dēvēja par «Mežonīgajiem Rietumiem». 1894. gadā tika nodibināts Pontiprīdas urbānais distrikts. 1974. gadā Pontiprīda kļuva par Tāvas-Elajas distrikta administratīvo centru, bet 1996. gadā — par Rondas Kinonas Tāvas grāfistes boro administratīvo centru.

## Atsauces

## Ārējās saites
Ropažu luterāņu baznīca

**Ropažu evaņģēliski luteriskā baznīca** ir luterāņu dievnams Ropažu novada Ropažu pagasta Ropažos.

Ropažu baznīca pirmoreiz rakstos pieminēta 1320. gadā Ropažu ordeņa pils celtniecības laikā. Tā redzama Johana Kristofa Broces zīmējumos 18. gadsimta 90. gados.

Pašreizējais mūra dievnams uzcelts 1893. gadā. Otrā pasaules kara beigās 1944. gada rudenī uzspridzināts (pēc citiem avotiem sašauts) baznīcas tornis, tomēr līdz 1959. gadam dievkalpojumi turpinājušies. Pēc tam baznīca izpostīta.

1997. gadā dievkalpojumus atsāka noturēt baznīcas drupās. 2001. gadā tika atjaunots Ropažu baznīcas tornis. Mūsdienās Ropažu luterāņu baznīca ir gandrīz pilnīgi atjaunota, tajā notiek dievkalpojumi. Mācītājs — Rolands Pētersons.

Kopš 2020. gada Ropažu baznīcā Adventa un Ziemassvētku laikā tiek izveidots īpašs "Gaismas dārzs".

## Atsauces

## Ārējās saites
Ivans Ivans

**Ivans Ivans** (; dzimis  ) ir čehu hokejists, centra uzbrucējs. Pašlaik (2025) spēlē Nacionālās hokeja līgas klubā Kolorādo "Avalanche".
## Spēlētāja karjera
Ivans Ivans hokeju sācis spēlēt Vitkovices hokeja kluba junioru komandā. 2018./2019. gada sezonā viņš devās īrē uz citu komandu Čehijā HC Bospor Bogumin.

2019. gadā Ivans parakstīja divu gadu līgumu ar Kanādas klubu Cape Breton "Eagles", spēlējot galvenajā Kvebekas junioru hokeja līgā. 2020./2021. gada sezonā viņš devās īrē uz Čehijas klubu Havīržovas AZ, taču COVID-19 pandēmijas dēļ piedalījās tikai 5 spēlēs. Nākamajā sezonā Ivans atgriezās Kanādā un 61 mačā guva 65 punktus (31 vārti un 34 rezultatīvas piespēles). 2022./23. gada sezona bija labākā Ivana karjerā Keipbretonas komandā, viņš 64 mačos guva 90 punktus (33 vārti un 57 rezultatīvas piespēles), čehs iekļuva labāko spēlētāju desmitniekā pēc gūtajiem punktiem un rezultatīvajām piespēlēm.

Ivans Ivans nav nekad izvēlēts NHL draftā, un 2023. gadā viņš parakstīja profesionālu līgumu ar Amerikas Hokeja līgas vienību Kolorādo Eagles. Šajā sezonā viņš piedalījās 67 mačos un guva 31 punktu (12 vārti un 19 rezultatīvas piespēles). 2024. gada 5. martā Ivans paraksta divu gadu līgumu ar NHL klubu Kolorādo "Avalanche". Ivans NHL debitēja 9. oktobrī mačā pret Vegasas "Golden Knights". Šajā spēlē čehs uz ledus pavadīja nedaudz mazāk par 10 minūtēm un nekādas rezultatīvas darbības neveica. Ivans Ivans kļuva par pirmo spēlētāju Nacionālās hokeja līgas vēsturē, kuram ir vienāds vārds un uzvārds. Pēc spēles ar Vegasas klubu, "Avalanche" klubs paziņoja par čeha nosūtīšanu uz Kolorādo "Eagles". 25. oktobrī viņš guva savus pirmos vārtus NHL līgā Kolorādo kluba sastāvā spēlē pret Jūtu, spēle noslēdzās ar rezultātu 1:5 viesu labā.

Piedalījies 2022. gada Pasaules čempionātā junioriem un spēlējis Čehijas junioru izlases sastāvā.

## Privātā dzīve
Ivans Ivans dzimis 2002. gada 20. augustā Ostravas pilsētā Čehijā. Gan viņa tēvs, gan brālis arī spēlēja hokeju. Viņš pastāstīja ColoradoEagles.com par sava vārda izcelsmi: "Mana tēta vārds ir Mareks, un viņa uzvārds ir Ivans. Tā kā Mareks un Ivans ir abi vārdi, cilvēki bieži domāja, vai viņa vārds ir Mareks vai Ivans, man tas patīk, jo tas ir tik īpaši, tāpēc ka nav daudz cilvēku ar tādu vārdu." Viņš uzauga par "Avalanche" komandas fanu jau Čehijā, kad bērnībā uz PlayStation spēļu konsoles spēlēja hokeja spēles.
## Atsauces

## Ārējās saites
Jānis Vilnītis

**Jānis Vilnītis** (dzimis ) ir bijušais Liepājas domes priekšsēdētājs, pārstāv partiju Latvijas Reģionu apvienība.

1987. gadā beidzis Liepājas 7. vidusskolu. 1993. gadā Latvijas Lauksaimniecības Universitātē ieguvis inženierzinātņu bakalaura grādu kā inženieris-mehāniķis.

Kopš 2009. gada ir Liepājas domes deputāts. 2018. gadā kļuvis par Liepājas pašvaldības domes priekšsēdētāju. 2021. gadā amatu zaudējis Gunāram Ansiņam.

## Atsauces
Platsliežu dzelzceļš

thumb|450px|Pasaules valstis ar dažāda platuma dzelzceļiem
**Platsliežu dzelzceļš** ir dzelzceļš, kas paredzēts vilcienu kustībai ar sliežu platumu, kas lielāks par normālplatumu jeb standarta platumu (1435 mm).

## Vēsture
19. gadsimta pirmajā pusē 1524 mm (piecu pēdu) platsliežu dzelzceļus līdz 1844. gadam ierīkoja gan Anglijā, gan ASV dienvidu štatos, kur tie pastāvēja līdz 1886. gadam.

1843. gadā Krievijas impērijas valdība nolēma būvēt piecu pēdu platu dzelzceļa līniju Pēterburga—Maskava, bet 1852. gadā sāka būvēt piecas pēdas plato dzelzceļa līniju Pēterburga—Varšava. 1524 mm platsliežu dzelzceļus sāka dēvēt par **Krievijas platuma dzelzceļiem.**

1970. gada novembrī PSRS valdība nolēma samazināt sliežu platumu par četriem milimetriem līdz 1520 mm, cerot samazināt sliežu ceļa nodiluma ātrumu un troksni.

Šī platuma dzelzceļus vēl arvien lieto Armēnija, Azerbaidžāna, Baltkrievija, Gruzija, Igaunija, Kazahstāna, Kirgizstāna, Latvija, Lietuva, Moldova, Mongolija, Krievija, Somija, Tadžikistāna, Turkmenistāna, Ukraina un Uzbekistāna.

## Platsliežu dzelzceļi Latvijā
1860. gadā atklāja pirmo dzelzceļa iecirkni Rītupe—Daugavpils, kas bija Sanktpēterburgas—Varšavas dzelzceļa maģistrāles daļa. 1861. gadā ekspluatācijā nodeva dzelzceļa līniju Rīga—Daugavpils.

Pirmā pasaules kara laikā Vācija okupētajā Latvijas daļā uzbūvēja normālplatuma dzelzceļus (līnijās Rīga—Jelgava—Mažeiķi, Jelgava—Šauļi—Tilzīte, Liepāja—Romni, Priekule—Kalēti—Bajori/Klaipēda). Līdz padomju okupācijai 1940. gadā līdztekus pastāvēja platsliežu un normālplatuma dzelzceļi, pēc kara beigām normālplatuma dzelzceļus pārveidoja par 1524 mm platsliežu dzelzceļiem. Mūsdienās praktiski visi Latvijas dzelzceļi ir ierīkoti šādā platumā.

## Atsauces

## Ārējās saites
Pagasta iela

**Pagasta iela** var būt:

* Pagasta iela — iela Ogrē;
* Pagasta iela — iela Pušmucovas pagasta Pušmucovā;
* Pagasta iela — iela Skultes pagasta Skultē;
* Pagasta iela — iela Svitenes pagasta Svitenē;
* Pagasta iela — iela Cirmas pagasta Tutānos.
Tilta iela (Ogre)

**Tilta iela** ir iela Ogrē, Ogres novadā. Tā sākas krustojumā ar Rīgas ielu un Tirgoņu ielu un beidzas krustojumā ar Dārza ielu.

## Ielu savienojumi
Tilta iela ir savienota ar šādām ielām:
* Rīgas iela (Y veida krustojums)
* Tirgoņu iela (Y veida krustojums)
* Dārza iela (T veida krustojums)

## Skatīt arī
* Ogres ielu uzskaitījums
Daina Tabūna

**Daina Tabūna** (dzimusi 1985. gada 30. martā Rīgā) ir latviešu rakstniece.

## Biogrāfija
D. Tabūna uzaugusi Rīgā. 2003. gadā iestājusies Latvijas Kultūras akadēmijā, ieguvusi bakalaura grādu mākslās teātra, kino un TV dramaturģijas specialitātē (2010). Kopš 2000. gada publicē prozu izdevumos "Luna", "Karogs", "Kultūras Forums", "Kultūras Diena", "Latvju Teksti" un portālā "Satori.lv". 2014. gadā izdots viņas debijas stāstu krājums "Pirmā reize", tas nominēts Literatūras gada balvai, trīs tā stāsti izdoti grāmatā angļu tulkojumā. 2022. gadā izdots garstāsts bērniem "Lasis Stasis un Atlasijas okeāns", grāmatas dramatizējums 2024. gadā iestudēts Leļļu teātrī. 2023. gadā iznācis pirmais D. Tabūnas romāns "Raganas", tas nominēts Literatūras gada balvai, kā arī tulkots igauņu un serbu valodā.

## Bibliogrāfija

### Darbi
* *Pirmā reize* [stāstu krājums]. Rīga: Mansards, 2014.
* *Lasis Stasis un Atlasijas okeāns* [garstāsts bērniem]. Rīga: Liels un mazs, 2022.
* *Raganas* [romāns]. Rīga: Ascendum, 2023.

### Darbi tulkojumā
* *The Secret Box* [stāstu izlase, angļu val.]. Tulk Džeids Vills. Birmingham: The Emma Press, 2017.
* *Nõiad* ["Raganas", igauņu val.]. Tulk. Ilze Tālberga. Hea Lugu, 2024.
* *Veštice* [Raganas, serbu val.]. Tulk. Anna Sedláčková. Partizanska knjiga, 2024.

## Atsauces
Bārbeļu iela

**Bārbeļu iela** var būt:

* Bārbeļu iela — iela Jūrmalā;
* Bārbeļu iela — iela Ogrē;
* Bārbeļu iela — iela Ķekavas pagasta Katlakalnā;
* Bārbeļu iela — iela Babītes pagasta Vīkuļos.
Raiņa prospekts

**Raiņa prospekts** ir iela Ogrē, Ogres novadā. Tā sākas krustojumā ar Rīgas ielu un beidzas krustojumā ar Saules prospektu, Gaismas prospektu un Zilokalnu prospektu.

Iela nosaukta dzejnieka, rakstnieka, dramaturga, žurnālista, tulkotāja, teātra darbinieka un politiķa Raiņa vārdā.

## Ielu savienojumi
Raiņa prospekts ir savienots ar šādām ielām:
* Rīgas iela
* Daugavas iela (T veida krustojums)
* Jaunogres prospekts
* Kļavas iela (T veida krustojums)
* Oskara Kalpaka iela (T veida krustojums)
* Pulkveža Brieža iela (T veida krustojums)
* Saules prospekts
* Gaismas prospekts
* Zilokalnu prospekts

## Skatīt arī
* Ogres ielu uzskaitījums
* Raiņa bulvāris
* Raiņa iela
Eberdeira

**Eberdeira** (; ) vai **Aberdāra** () ir pilsēta Velsā, Rondas Kinonas Tāvas grāfistes boro lielākā apdzīvotā vieta. Atrodas Velsas dienvidos Kinonas upes krastos pie Dāras ietekas  no Velsas galvaspilsētas Kārdifas centra un  no valsts galvaspilsētas Londonas. Nozīmīgs velsiešu kultūras un grāmatniecības centrs.

## Vēsture
Eberdeira vēstures avotos pirmoreiz minēta 1203. gadā un vairākus gadsimtus bija neliels ciems ar baznīcu un dzirnavām. Pilsēta strauji izauga 19. gadsimta sākumā sākotnēji ar dzelzs kausēšanu, bet vēlāk ar akmeņogļu ieguvi. 1811. gadā līdz Eberdeirai tika izbūvēts kuģojamā Glamorganšīras kanāla atzars akmeņogļu transportēšanai. Kopš 1870. gadiem pilsētā dominēja akmeņogļu ieguve un nelielas skārda ražotnes. Iedzīvotāju skaits pilsētā izauga no 1486 cilvēkiem 1801. gadā līdz 53 tūkstošiem 1911. gadā. Lielākā daļa ieceļotāju bija no lauksaimnieciskajiem Velsas rietumiem un līdz pat 20. gadsimta vidum velsiešu valoda pilsētā bija dominējoša. Mūsdienās velsiešu valodas pratēju īpatsvars samazinājies līdz 24%.

Eberdeirai no 1884. līdz 1974. gada bija urbānā distrikta statuss. Administratīvajā reformā tā tika pārveidota par kopienu (*community*), kas vēlāk tika sadalīta vairākās. Mūsdienās Eberdeira dalās septiņās kopienās: Eberdeira (Austrumu un Rietumu), Aberamana (Dienvidu un Ziemeļu), Kumbaha, Luidkoida un Penivaina.

## Atsauces

## Ārējās saites
Plūmjlapu ābele

**Plūmjlapu ābele** (*Malus prunifolia*) ir ābeļu suga, kuras dabiskais izplatības areāls ir Ķīnā. Tā ir pielāgojusies augšanai dažādos augstumos, no līdzenumiem līdz pat nogāzēm 1300 m virs jūras līmeņa.

Plūmjlapu ābele ir koks, kas var sasniegt 3 līdz 8 metru augstumu, auga ziedi ir balti, augļi ir dzelteni vai sārti.

Sugai ir vismaz četras šķirnes, dažas tiek audzētas augļu dēļ:

* *Malus prunifolia* var. *obliquipedicellata* X.W. Li & J.W. Sun
* *M. prunifolia* var. *prunifolia*
* *M. prunifolia* var. *ringo* Asami
* *M. prunifolia* var. *rinki* (Koidz.) Rehder P.L.Wilson

## Atsauces

## Ārējās saites
Velna pirts

**"Velna pirts"** () ir 2024. gada Austrijas un Vācijas vēsturiskā šausmu drāmas filma, kuras režisori un scenārija autori ir Veronika Franca un Severīns Fiala. Filmā galveno lomu atveido Anja Plašga. Filma balstīta uz Ketijas Stjuartes grāmatu *Suicide by Proxy in Early Modern Germany: Crime, Sin and Salvation*.

Filmas darbība norisinās 18. gadsimta vidū Austrijā un stāsta par Agnesi, jaunu precētu sievieti, kura vīra pasaulē nejūtas kā mājās.

Filmas "Velna pirts" pirmizrāde notika  74. Berlīnes Starptautiskajā kinofestivālā, kur tā sacentās par Zelta lāci. Latvijā filmas pirmizrāde notika . Filma saņēma pozitīvu kritiķu novērtējumu. "Velna pirts" tika izvēlēta kā Austrijas labākā starptautiskās spēlfilmas kandidatūra 97. Kinoakadēmijas balvai.

## Atsauces

## Ārējās saites
Zībolda ābele

**Zībolda ābele** (*Malus sieboldii,* sinonīms *Malus toringo*) ir ābeļu suga, kuras dabiskais izplatības areāls ir Ķīnā, Korejā, Mandžūrijā un Sahalīnā.

## Atsauces

## Ārējās saites
Trakulības Beverlihilzā

**"Trakulības Beverlihilzā"** () ir 1986. gada ASV kinokomēdija, kuras režisors, producents un viens no scenārija autoriem ir Pols Mazurskis. Filmā galvenās lomas atveido Niks Nolte, Beta Midlere un Ričards Dreifūss. Filma balstīta uz 1919. gada franču lugu *Boudu sauvé des eaux*, un tā ir otrā kino adaptācija pēc Žana Renuāra 1932. gada filmas *[[Boudu sauvé des eaux]]*.

Filma stāsta par bagātu, bet disfunkcionālu ģimeni, kuri no pašnāvības izglābj bezpajumtnieku.

Filmas "Trakulības Beverlihilzā" pirmizrāde notika  un to izplatīja *[[Touchstone Pictures]]*. Filma saņēma pozitīvu kritiķu novērtējumu.

## Atsauces

## Ārējās saites
Dzintars Klavans

**Dzintars Klavans** (; dzimis 1961. gada 18. jūnijā) ir bijušais igauņu futbolists, spēlējis pussarga pozīcijā. Viņš spēlēja *[[FC Flora|FC Flora Tallinn]]*, *[[Viljandi "Tulevik"|JK Viljandi Tulevik]]* un *[[FC Warrior Valga]]*.

## Starptautiskā karjera
Klavans karjeras laikā Igaunijas izlasē kopumā aizvadīja 19 spēles. Pirmo spēli viņš aizvadīja 1993. gada 21. februārī, kad Igaunija tikās ar Latviju Baltijas kausa spēlē telpās.

## Personīgā dzīve
Viņa dēls Ragnars Klavans ir viens no visu laiku ievērojamākajiem Igaunijas futbolistiem.

## Atsauces

## Ārējās saites
Irēna Folkmane

**Irēna Folkmane** (dzimusi **Irēna Rusiņa**  Vecpiebalgā, mirusi ) bija Latvijas ierēdne un politiķe. Bijusi 5. Saeimas deputāte un Daugavpils pašvaldības deputāte vairākos domes sasaukumos.

## Dzīvesgājums
Dzimusi 1941. gada 10. jūnijā Vecpiebalgā, viņas tēvs bijis dzirnavnieks Ādams Rusiņš, brālis diriģents Alberts Rusiņš.

No 1983. līdz 2009. gadam strādājusi par Daugavpils pilsētas domes Dzimtsarakstu nodaļas vadītāju.

Bija precējusies ar tēlnieku Induli Folkmani. Laulībā dzimis tēlnieks Ivo Folkmanis un preses darbinieks Jānis Folkmanis.

### Politiskā darbība
1993. gadā ievēlēta par 5. Saeimas deputāti no saraksta "Saskaņa Latvijai — atdzimšana tautsaimniecībai", darbojās arī kā Kultūras ministrijas parlamentārā sekretāre. 1995. gadā I. Folkmani ievēlēja par Saeimas sekretāra biedru. Tajā pašā gadā viņa kandidēja 6. Saeimas vēlēšanās no Tautsaimnieku politiskās apvienības saraksta "Tautsaimnieks", taču netika ievēlēta.

1997. gada pašvaldību vēlēšanās ievēlēta Daugavpils domē no LSDSP saraksta, nebūdama šīs partijas biedre. 1998. gadā kandidēja 7. Saeimas vēlēšanās no Latvijas Zemnieku savienības saraksta, netika ievēlēta.

2001. gada pašvaldību vēlēšanās vēlreiz ievēlēta Daugavpils pilsētas domē, šoreiz no partijas "Latgales Gaisma" saraksta, nebūdama partijas biedre. 2003. gadā nolikusi Daugavpils domes deputātes mandātu, bet 2005. gada pašvaldību vēlēšanās atkal ievēlēta Daugavpils domē no "Latgales Gaismas".

Mirusi 2018. gada 13. aprīlī. Apbedīta Bauskas kapos 21. aprīlī.

## Atsauces
Glamorganas Ieleja

**Glamorganas Ielejas grāfistes boro** (, ) ir pirmās pakāpes administratīvā iedalījuma vienība (grāfistes boro) Velsā, Apvienotajā Karalistē. Atrodas Velsas dienvidos, robežojas ziemeļrietumos ar Bridžendu, ziemeļos — ar Rondu Kinonu Tāvu, bet ziemeļaustrumos — ar Kārdifu. Dienvidos krastus apskalo Ķeltu jūras Bristoles līcis. Grāfistes administratīvais centrs un lielākā apdzīvotā vieta ir Beri.

## Vēsture
Tagadējās robežās Glamorganas Ielejas grāfistes boro izveidots 1996. gada 1. aprīlī, reorganizējot par boro Dienvidglamorganas grāfistes Glamorganas Ielejas distriktu, tam pievienojot Oguras distrikta trīs komūnas rietumos.

Administratīvi grāfiste dalās 26 komūnās, no kurām četras dēvējas par pilsētām: Beri ( iedzīvotāji, administratīvais centrs), Penarta (), Lantvitmeidžora () un Koubridža ().

## Atsauces

## Ārējās saites
Andreja Upīša Skrīveru vidusskola

**Andreja Upīša Skrīveru vidusskola** ir Aizkraukles novada vidējās izglītības mācību iestāde, kas atrodas Stacijas laukumā 1 Skrīveros. Mācības notiek no 1. līdz 12. klasei.

## Izglītības programmas (2024)
* Pamatizglītības programma (21011111), skolēnu skaits — 317
* Speciālās pamatizglītības programma izglītojamajiem ar garīgās attīstības traucējumiem (21015811), skolēnu skaits — 6
* Speciālās pamatizglītības programma izglītojamajiem ar mācīšanās traucējumiem (21015611), skolēnu skaits — 33
* Vispārējās vidējās izglītības programma (31016011), skolēnu skaits — 73

## Vēsture
Zināms, ka senākā Skrīveru skola atradās “Klaucēnu” mājās, pēc 1866. gada pagastu pašvaldību likuma pieņemšanas Skrīveru skolotāja pienākumus pildīja atvaļinātais mežkungs Dreimanis, no 1868. gada kurpnieks Grāvītis “Silmicēs” pie Jumpravas robežas, vēlāk zirga pasta ēkā.
1878. gadā blakus zirga pasta ēkai uzcēla īpašu skolas ēku, kurā darbojās divklasīgā pagastskola. 1882. gadā skolas ēka nodega, mācības turpināja privātmājā pie dzelzceļa stacijas, kurā 1884. gadā par skolotāju sāka strādāt rakstnieks Jānis Purapuķe. 1894. gadā nodegušās skolas vietā uzcēla jaunu divstāvu sarkano ķieģeļu skolas ēku. Pie Jāņa Purapuķes mācījās Andrejs Upīts un viņa brālis Mārtiņš Upītis, pulkvedis Jorģis Zemitāns un viņa brālis, inženieris Zariņš, skolotājs Liepiņš un Grāvītis, tirdzniecības skolas vadītājs Ozoliņš, komponists, vijolnieks, diriģents Jānis Reinholds u.c.

Andrejs Upītis biogrāfiskajā darbā “Rīta cēliens” rakstīja:

No 1905. līdz 1909. gadam skolu vadīja skolotājs Straujs, pēc tam skolotājs Šērmanis. Pirmā pasaules kara laikā no 1915. gada skola atradās piefrontes zonā, mācības nenotika, ēku sagrāva 1917. gadā.
1919. gada rudenī “Vecvagaru” mājās Vīksnes jaunkundze sāka strādāt ar 30 skolēniem, 1920./1921. gadā Skrīveru pagastā I pakāpes pagaidu skolā mācījās 69 skolēni.

Pēc Otrā pasaules kara 1954. gadā nodibināja Andreja Upīša vidusskolu, tolaik skolā mācījās 430 skolēnu, pirmais vidusskolas direktors bija Gunārs Jansons.

## Atsauces
Pols Mazurskis

**Ērvins Lorenss "Pols" Mazurskis** (; dzimis , miris ) bija amerikāņu kinorežisors, scenārists, producents un aktieris. Pazīstams kā vairāku veiksmīgu un populāru komēdijdrāmu režisors.

Savu kino karjeru sācis ar lomu Stenlija Kubrika pirmajā pilnmetrāžas filmā "Bailes un iekāre" (1953). Mazurska pirmā režisētā filma bija *[[Bob & Carol & Ted & Alice]]* (1969), par ko viņu nominēja Amerikas Kinoakadēmijas balvai kategorijā "Labākais oriģinālscenārijs". Šajā kategorijā viņu nominēja arī par filmām *[[Harry and Tonto]]* (1974) un "Neprecēta sieviete" (*An Unmarried Woman*, 1978), kas tika nominēta arī kā labākā filma. Par filmu *[[Enemies, A Love Story]]* (1989) saņēmis nomināciju kategorijā "Labākais adaptētais scenārijs". Režisors arī tādām filmām kā *[[Alex in Wonderland]]* (1970), *[[Blume in Love]]* (1973), *[[Next Stop, Greenwich Village]]* (1976), *[[Tempest]]* (1982), "Amerikāņu Maskava" (*Moscow on the Hudson*, 1984), "Trakulības Beverlihilzā" (1986), *[[Moon over Parador]]* (1988), *[[Scenes from a Mall]]* (1991) un "Uzticība" (*Faithful*, 1996).

## Ārējās saites
Kārļa Kvanta iela

**Kārļa Kvanta iela** ir iela Ogrē, Ogres novadā. Tā sākas pie kāda privātīpašuma, netālu no krustojuma ar Akmeņu ielu un beidzas krustojumā ar Daugavpils ielu. Iela nosaukta Kārļa Kvanta, cīnītāja pret padomju okupāciju, vārdā.

Līdz 2022. gada 21. aprīlim ielas nosaukums bija Jāņa Fabriciusa iela.

## Ielu savienojumi
Kārļa Kvanta iela ir savienota ar šādām ielām:
* Akmeņu iela
* Viļa Januma iela
* Lielvārdes iela
* Daugavpils iela (T veida krustojums)

## Atsauces

## Skatīt arī
* Ogres ielu uzskaitījums
Viļa Januma iela

**Viļa Januma iela** ir iela Ogrē, Ogres novadā. Tā sākas krustojumā ar Akmeņu ielu un beidzas krustojumā ar Vidzemes ielu.

Līdz 2022. gada 18. augustam ielas nosaukums bija 1. maija gatve. Iela tika pārdēvēta Latvijas Bruņoto spēku un latviešu leģiona virsnieka Viļa Januma vārdā.

## Ielu savienojumi
Viļa Januma iela ir savienota ar šādām ielām:
* Akmeņu iela (T veida krustojums)
* Kārļa Kvanta iela
* Ķeguma iela
* Vidzemes iela (T veida krustojums)

## Atsauces

## Skatīt arī
* Ogres ielu uzskaitījums
82. Zelta globusa balva

**82. [[Zelta globusa balva]]s pasniegšanas ceremonijā** apbalvoja 2024. gada labākos kino un ASV televīzijas pārstāvjus. Ceremonija notika  un to tiešraidē pārraidīja televīzijas kanālā CBS. Ceremoniju vadīja Niki Gleizere, kļūstot par pirmo sievieti, kas viena pati vadījusi šo balvu pasniegšanas ceremoniju.

Aktieri Moriss Česnats un Mindija Kalinga paziņoja nominantus  preses konferencē, kas norisinājās viesnīcā *[[The Beverly Hilton]]*. Filma "Emilija Peresa" saņēma desmit nominācijas, kļūstot par visvairāk nominēto mūziklu vai kinokomēdiju Zelta globusa balvas vēsturē, atpaliekot tikai par vienu nomināciju filmas "Našvila" (11 nominācijas 1975. gadā). Filma "Brutālists" ir otrā filma pēc saņemto nomināciju skaita — septiņas, kam seko filma "Konklāvs" ar sešām nominācijām. Tikmēr, seriāls *[[The Bear]]* saņēma piecas nominācijas, kam seko "Sjoguns" un *[[Only Murders in the Building]]* ar četrām nominācijām katra.

## Informācija par ceremoniju
 paziņoja, ka komiķe Niki Gleizere būs šī gada ceremonijas vadītāja. Pati Gleizere nominēta kategorijā "Labākais sniegums televīzijas *stand-up* komēdijā" par komēdijas speciālizlaidumu *Nikki Glaser: Someday You'll Die*.

Ceremonija norisinājās  un to tiešraidē pārraidīja kanāls CBS, kā arī straumēšanas serviss *[[Paramount+]]*. Tāpat ka pagājušogad, ceremoniju producēja Glens Veiss un Rikijs Kiršners no *White Cherry Entertainment* kopā ar *Dick Clark Productions*.

 paziņoja, ka šogad atkal būs balvas par mūža ieguldījumu, kuras nepasniedza pagājušogad, tās pasniedza svinīgās piektdienas vakariņās , pirms televīzijas pārraides, līdzīgi kā Amerikas Kinoakadēmijas balvas *[[Governors Awards]]* pasniegšanas ceremonijā. Sesila Demilla balvu saņēma Vaiola Deivisa, savukārt Kerolas Bērnetas balvu saņēma Teds Densons.

Šā gada nominācijas apkopoja audita, nodokļu un konsultāciju firma KPMG. *[[Netflix]]* kopumā saņēma 36 nominācijas kino un televīzijas kategorijās, kas ir visvairāk no jebkura izplatītāja.

Filmas "Emilija Peresa" galvenās lomas atveidotāja Karla Sofija Gaskona ir pirmā transdzimuma aktrise, kas nominēta Zelta globusa balvai kategorijā Labākā aktrise mūziklā vai kinokomēdijā. Filmas režisors un scenārists Žaks Odijārs ir viens no visvairāk nominētajiem cilvēkiem, kopumā saņemot trīs nominācijas: "Labākais režisors", "Labākais scenārijs" un "Labākā oriģināldziesma" nominētās dziesmas *El Mal* teksta autors.

## Balvu ieguvēji un nominācijas

### Kino

##### Goda balvas saņēmēji
* **[[Sesila Demilla balva]]**: Vaiola Deivisa

#### Filmas ar vairākām nominācijām
Šīs filmas saņēmušas vairākas nominācijas:

### Televīzija

##### Goda balvas saņēmēji
* **[[Kerolas Bērnetas balva]]**: Teds Densons

#### Televīzijas seriāli ar vairākām nominācijām
Šie televīzijas seriāli saņēmuši vairākas nominācijas:

## Atsauces

## Ārējās saites
* Oficiālā tīmekļa vietne
Lībiešu iela (Ogre)

**Lībiešu iela** ir iela Ogrē, Ogres novadā. Tā sākas pie kāda privātīpašuma, netālu no krustojuma ar Strēlnieku prospektu un beidzas krustojumā Karjera ielu un Fabrikas ielu.

## Ielu savienojumi
Lībiešu iela ir savienota ar šādām ielām:
* Strēlnieku prospekts (T veida krustojums)
* Vālodzes iela (T veida krustojums)
* Taisnā iela (T veida krustojums)
* Indrānu iela
* Stūrīšu gatve (Y veida krustojums)
* Caunes iela (Y veida krustojums)
* Aveņu iela (Y veida krustojums)
* Karjera iela
* Fabrikas iela

## Skatīt arī
* Ogres ielu uzskaitījums
Krastmalas iela (Ogre)

**Krastmalas iela** ir iela Ogrē, Ogres novadā. Tā sākas krustojumā ar Akmeņu ielu un beidzas krustojumā ar Jura Alunāna ielu un Kaijas ielu. Ielu divās daļās sadala kāds privātīpašums.

## Ielu savienojumi
Krastmalas iela ir savienota ar šādām ielām:
* Akmeņu iela (T veida krustojums)
* Pētera Aulmaņa iela (T veida krustojums)
* Jura Alunāna iela (T veida krustojums)
* Kaijas iela (T veida krustojums)

## Skatīt arī
* Ogres ielu uzskaitījums
Beri (Velsa)

**Beri** (; ) vai **Bari** (; ) ir piekrastes kūrortpilsēta Velsā, Glamorganas Ielejas grāfistes boro administratīvais centrs un lielākā apdzīvotā vieta. Atrodas Velsas dienvidos Bristoles līča krastā  no Velsas galvaspilsētas Kārdifas centra un  no valsts galvaspilsētas Londonas.

## Vēsture
Tiek uzskatīts, ka pilsētas nosaukums cēlies no Beri salas, kas savukārt nodēvēta pēc 6. gadsimta velsiešu Svētā Baruka, kura pīšļi tiek glabāti kapelā salā. Vietējo augstmaņu de Beri dzimta, kuras īpašumā bija sala un apkārtējie zemes īpašumi, savu vārdu ieguvusi no salas. Sala kādreiz no cietzemes bija atdalīta ar plūdmaiņu šaurumu, kas mūsdienās ir aizbērts.

Pēc normaņu iekarojuma 12. gadsimtā tika uzbūvēta Beri pils; 13. gadsimtā tā tika pārbūvēta par mūra pili, pie kuras izauga neliels ciems ar ostu. 14. gadsimta Melnās nāves epidēmijā tas faktiski izmira un atjaunojās tikai 17. gadsimtā. 1871. gadā Beri bija 100 iedzīvotāji 21 mājsaimniecībā. 1880. gados Beri ostu pārbūvēja akmeņogļu izvešanai, kas sekmēja ciema izaugsmi. Ostas apgrozījums pieauga no viena miljona tonnu pirmajos gados līdz 9 miljoniem tonnu 1903. gadā. 1913. gadā Beri bija lielākā ogļu eksporta osta pasaulē.

Līdz ar pilsētas saimniecisko izaugsmi tā attīstījās arī par populāru piejūras kūrortu. 1897. gadā tika atvērts Beriailendas izklaides parks, kurš darbojas līdz mūsdienām.

## Atsauces

## Ārējās saites
Mērtirtidvila (grāfistes boro)

**Mērtirtidvilas grāfistes boro** (, ) ir pirmās pakāpes administratīvā iedalījuma vienība (grāfistes boro) Velsā, Apvienotajā Karalistē. Atrodas Velsas dienvidos un aizņem Tāvas ielejas ziemeļdaļu. Robežojas ziemeļos ar Povisu, austrumos — ar Karfili, bet rietumos — ar Rondu Kinonu Tāvu. Grāfistes administratīvais centrs un lielākā apdzīvotā vieta ir Mērtirtidvila.

## Vēsture
Tagadējās robežās boro izveidots 1974. gada 1. aprīlī, Glamorganas grāfistes Mērtirtidvilas boro pievienojot divus pagastus no kaimiņu teritorijām un reorganizējot to par Vidusglamorganas grāfistes distriktu. 1996. gada 1. aprīlī Mērtirtidvilas distriktu reorganizēja par patstāvīgu grāfistes boro.

Administratīvi grāfiste dalās 12 komūnās, no kurām tikai vienai ir patstāvīga padome. Boro ir divas pilsētas — administratīvais centrs Mērtirtidvila ar  iedzīvotājiem, kas veidojas no 8 komūnām un Treharisa ar  iedzīvotāju.

## Atsauces

## Ārējās saites
Krāšņā ābele

**Krāšņā ābele** (*Malus spectabilis*) ir ābeļu suga, kuras dabiskais izplatības areāls ir Ķīnā. Tā var sasniegt 8 m augstumu, ziedu pumpuri ir rozā, bet ziedi ir balti.

## Atsauces

## Ārējās saites
Toringoveida ābele

**Toringoveida ābele** (*Malus toringoides*) ir ābeļu suga, kuras dabiskais izplatības areāls ir no Himalaju austrumiem līdz Ķīnai. Tā ir krūms vai neliels koks, kas var sasniegt 3—6 m augstumu. Ziedi balti.

## Atsauces

## Ārējās saites
3. tanku armija (Vērmahts)

**3. tanku armija** (vācu: *3. Panzerarmee*) bija Vērmahta bruņoto spēku vienība Otrā pasaules kara laikā, kas tika izveidota 1942. gadā, reorganizējot iepriekšējo armijas grupu un pielāgojot to mobilajiem tanku kara uzdevumiem. Tās sastāvā bija tanku un mehanizētās divīzijas, kā arī kājnieku vienības. Operācijas "Bagration" laikā 1944. gadā kara beigās tā atkāpās uz Austrumprūsiju un beigu beigās tika sagrauta. Daži tās atlikumi padevās sabiedroto spēkiem, bet lielākā daļa nonāca padomju gūstā.

## Galvenās kaujas
3. tanku armija piedalījās vairākās svarīgās kampaņās Austrumu frontē, tostarp:

*  Staļingradas kauja (kaut arī netieši) — atbalsts citām armijām;
* Uzbrukums Rīgai (1944) — no 1944. gada 20. septembra;
* Kurskas kauja (1943) — mēģinājums veikt izšķirošu uzbrukumu Padomju Savienībai;
* aizsardzības operācijas Baltkrievijā, Polijā un Prūsijā, kad Padomju spēki sāka strauji virzīties uz priekšu (1944—1945).

## Ārējās saites
Jūlija Marsona laukums

**Jūlija Marsona laukums** ir laukums Ogrē, Ogres novadā. Tas atrodas teritorijā starp Skolas ielu un Ogres dzelzceļa staciju.

Laukums izveidots 2021. gadā. Nosaukts pirmā Ogres mēra Jūlija Marsona vārdā. Laukuma teritorija tiek izmantota kā autostāvvieta.

## Skatīt arī
* Ogres ielu uzskaitījums
Jānis Reinholds (komponists)

thumb|270px|Jānis Reinholds ap 1930. gadu
**Jānis Reinholds** (1882—1938) bija latviešu komponists, vijoļnieks un diriģents. Sarakstījis solo un kora dziesmas, miniatūras vijolei ar klavierēm un orķestri.

## Dzīvesgājums
Dzimis 1882. gada 4. jūnijā Kokneses pagasta “Galdupēs” rokpeļņa ģimenē. Mācījās Skrīveru pagastskolā pie Purapuķes un Valkas skolotāju seminārā Rīgā. 1902. gadā sāka strādāt par skolotāju Rīgā.
Nodibinoties Rīgas Ķeizariskajai mūzikas skolai, mācījās dziedāšanas klasē pie Pāvula Jurjāna un kompozīcijas klasē pie Škļara, vadīja korus daudzās biedrībās un bija virsdiriģents apvienoto koru koncertos Rīgā (1904, 1906, 1913). 1911. gadā beidza mācības vijoles klasē, spēlēja vijoli Rīgas Jūrmalas simfoniju orķestrī un Jurjāna 1912. gadā dibinātās Latviešu operas orķestrī. Bija vijoļklases vadītājs Rīgas Ķeizariskajā mūzikas skolā (1913—1915), līdz 1915. gadam bija diriģents atturības biedrībā “Auseklis”.

Pirmā pasaules kara laikā devās bēgļu gaitās uz Krieviju, 1917. gadā bija 2. latviešu strēlnieku brigādes kapelmeistars un armijas simfoniskā orķestra diriģents Maskavā.
1919. gadā atgriezās Rīgā, kur organizēja simfonisko orķestri, spēlēja pirmo vijoli Nacionālajā operā.

Miris 1938. gada 5. oktobrī.

## Atsauces
Sīrijas ģerbonis

Kopš Sīrijas Republikas izveidošanas 1930. gada 14. maijā, Sīrijai ir bijuši vairāki ģerboņi, kas pēc dizaina bijuši līdzīgi — turētājs (visbiežāk Kuraišītu vanags) tur vairogu un tīstokli, uz kura ir valsts oficiālais nosaukums arābu valodā.

## Galerija

Attēls:Coat_of_arms_of_The_Arab_Kingdom_of_Syria.svg|Sīrijas Arābu Karalistes emblēma (1919—1920)
Attēls:Emblem of Syria (1945–1958).svg|Sīrijas Republika (1945—1958)
Attēls:Coat_of_arms_of_the_United_Arab_Republic_(1958–1971).svg|Apvienotā Arābu Republika (1958—1961)
Attēls:Emblem of Syria (1961–1963).svg|Sīrijas Arābu Republika (1961—1963)
Attēls:Emblem of Syria (1963–1972) based on Emblem of Syria (1945–1958, 1961–1963).svg|Sīrijas Arābu Republika (1963—1972)
Attēls:Coat_of_arms_of_the_Federation_of_Arab_Republics_(1972–1977).svg|Sīrijas Arābu Republika (1972—1980)
Attēls:Emblem of Syria (1980–2024).svg|Sīrijas Arābu Republika (1980—2024)
Attēls:Emblem of Syria (2024–2025).svg|Sīrijas Arābu Republika (Sīrijas pārejas valdība) (2024—2025)
Attēls:Emblem_of_Syria_(2025–present).svg|Sīrijas Arābu Republika (2025—pašlaik)


## Skatīt arī
* Sīrijas karogs

## Piezīmes un atsauces

### Piezīmes

### Atsauces

## Ārējās saites
Kastaņu iela (Ogre)

**Kastaņu iela** ir iela Ogrē, Ogres novadā. Tā sākas krustojumā ar Rūpnieku ielu un Čiekuru ielu un beidzas krustojumā ar Meldru ielu. Privātmāju apbūve.

## Ielu savienojumi
Kastaņu iela ir savienota ar šādām ielām:
* Rūpnieku iela
* Čiekuru iela
* Pūpolu iela (T veida krustojums)
* Ābolu iela
* Meldru iela (T veida krustojums)

## Skatīt arī
* Ogres ielu uzskaitījums
Krievu Ķeizariskās mūzikas biedrības Rīgas nodaļa

thumb|250px|Krievu Ķeizariskās mūzikas biedrības logo (1873)
**Krievu Ķeizariskās mūzikas biedrības** () Rīgas nodaļa pastāvēja no 1868. gada 10. jūlija līdz likvidācijai pēc 1917. gada Februāra revolūcijas. Biedrības telpas atradās 1864. gadā celtajā ēkā uz Basteja bulvāra un Kaļķu ielas stūra, kurā vēlāk iekārtojās arī Otto Švarca restorāns.

Rīgas nodaļas pārraudzībā darbojās mūzikas skola, dēvēta arī par **Rīgas Ķeizarisko mūzikas skolu**. Līdz 1912. gadam G. Samsona-Himmelšernas vadītā Rīgas Ķeizariskā mūzikas skola atradās 1878. gadā celtajā ēkā Basteja bulvārī 2, vēlāk Tetera namā Brīvības (tolaik Aleksandra) ielā.

Restorāns Otto Švarcs Basteja bulvārī 2 Rīgā 1903.jpg|Biedrības ēka Basteja bulvārī (1903)
Tetera nams Aleksandra un Stabu ielas stūrī.jpg|Tetera nams ar puķu veikalu pirmajā stāvā (pēc 1912)


## Atsauces
Mērtirtidvila

**Mērtirtidvila** (; ) ir pilsēta Velsā, Mērtirtidvilas grāfistes boro administratīvais centrs un lielākā apdzīvotā vieta. Atrodas Velsas dienvidos Tāvas upes krastos  no Velsas galvaspilsētas Kārdifas centra un  no valsts galvaspilsētas Londonas.

## Vēsture
Pilsēta nodēvēta šeit nogalētās un apglabātās 5. gadsimta Svētās Tidvilas vārdā — ‘Mocekle Tidvila’. Romiešu iekarojumu laikā Tāvas krastos futbola kluba *Merthyr Town F.C.* laukuma vietā pastāvēja romiešu cietoksnis. Līdz pat 18. gadsimtam Mertīra bija neliels aitkopju ciems.

Ciema izaugsme par pilsētu sākās rūpnieciskās revolūcijas laikā — tā tiešā tuvumā atradās bagātīgas dzelzsrūdas, akmeņogļu un kaļķakmens atradnes, kas bija piemērota vieta dzelzs kausēšanai. 1759. gadā tika uzbūvēta pirmā dzelzs kausētava, kurai sekoja vairākas citas. Rūpnieciskās revolūcijas ziedu laikos pilsētā atradās četras no pasaulē lielākajām dzelzs kausētavām — 19. gadsimta sākumā tā tika dēvēta par «Pasaules dzelzs galvaspilsētu» (*Iron Capital of the World*). Pēc vienas no versijām Mērtirtidvilā 1804. gadā korniešu inženieris Ričards Trevitiks izgatavoja pirmo tvaika lokomotīvi *The Iron Horse*.

1861. gadā pilsētas iedzīvotāju skaits sasniedza 52 tūkstošus, bet saimniecība sāka panīkt, jo dzelzs kausēšana iekšzemes rūpnīcās kļuva nerentabla un tās tika slēgtas. 20. gadsimta sākumā liela daļa pilsētas iedzīvotāju kļuva par bezdarbniekiem un 1920. un 1930. gados emigrēja ap 27 tūkstošiem tās iedzīvotāju. Nelielu uzplaukumu pilsēta piedzīvoja Otrā pasaules kara laikā līdz ar militārās rūpniecības attīstību. Pēc kara pilsētā attīstījās sadzīves tehnikas ražošana — šeit rūpnīcu atvēra amerikāņu kompānija *Hoover*. Attīstījās arī citas mašīnbūves nozares.

1992. gadā, pārbaudot jaunu stenokardijas ārstēšanas medikamentu Mērtirtidvilā, pētnieki atklāja, ka jaunajām zālēm ir erekciju stimulējošas blakusparādības, kas izpaudās dažiem veseliem brīvprātīgajiem izmēģinājuma pētījumā. Šis atklājums veidoja Viagras pamatu.

## Atsauces

## Ārējās saites
Kārfili

**Kārfili grāfistes boro** () vai **Kairfili** () ir pirmās pakāpes administratīvā iedalījuma vienība (grāfistes boro) Velsā, Apvienotajā Karalistē. Atrodas Velsas dienvidaustrumos un robežojas ziemeļos ar Povisu un Bleinogventu, austrumos — ar Torvainu un Ņūportu, dienvidos — ar Kārdifu, bet rietumos — ar Rondu Kinonu Tāvu un Mērtirtidvilu. Grāfistes administratīvais centrs ir Istradminaha, bet lielākā apdzīvotā vieta — Kārfili.

## Vēsture
Tagadējās robežās boro izveidots 1996. gada 1. aprīlī, apvienojot Vidusglamorganas grāfistes Rimni Ielejas distriktu ar Guentas grāfistes Isluinas distriktu.

Administratīvi grāfiste dalās 27 komūnās, no kurām daļa veido pilsētas: Kārfili ( iedzīvotāji), Blekvuda (), Istradminaha ( iedzīvotāji, administratīvais centrs), Bargoida (), Riska (), Bedvasa (), Rimni () un Ņūbridža ().

## Atsauces

## Ārējās saites
Jāņa Čakstes prospekts

**Jāņa Čakstes prospekts** ir iela Ogrē, Ogres novadā. Tas sākas krustojumā ar Lakstīgalas ielu un Strēlnieku prospektu un beidzas krustojumā ar Skalbju ielu.

Iela nosaukta Latvijas Republikas pirmā prezidenta Jāņa Čakstes vārdā.

## Ielu savienojumi
Jāņa Čakstes prospekts ir savienots ar šādām ielām:
* Lakstīgalu iela (Y veida krustojums)
* Strēlnieku prospekts (Y veida krustojums)
* Saulstaru iela (Y veida krustojums)
* Smilšu iela (T veida krustojums)
* Strazdu iela (T veida krustojums)
* Strēlnieku prospekts (2. reizi; T veida krustojums)
* Taisnā iela (T veida krustojums)
* Indrānu iela (T veida krustojums)
* Mazā Ķentes iela (Y veida krustojums)
* Krizantēmu iela
* Kalmju iela
* Petūniju iela (Y veida krustojums)
* Irbeņu iela (T veida krustojums)
* Cīniju iela (T veida krustojums)
* Samteņu iela (T veida krustojums)
* Pieneņu ceļš
* Astilbju iela
* Krešu iela (T veida krustojums)
* Biškrēsliņu iela (T veida krustojums)
* Skalbju iela (T veida krustojums)

## Skatīt arī
* Jāņa Čakstes bulvāris
* Jāņa Čakstes iela
* Jāņa Čakstes gatve
* Jāņa Čakstes laukums
Silotu valoda

**Silotu valoda** (ꠍꠤꠟꠐꠤ, , সিলেটি, ) ir indoāriešu valoda, kas galvenokārt izplatīta Silotas reģionā Bangladešā, kā arī silotu diasporās, īpaši Apvienotajā Karalistē, Amerikas Savienotajās Valstīs un Tuvajos Austrumos. Silotu valoda pieder pie bengāļu-asamiešu valodu grupas un ir cieši saistīta ar bengāļu valodu, tomēr tai ir savs unikāls leksikas, fonētikas un gramatikas kopums, kas to nošķir kā atsevišķu valodu vai dialektu, atkarībā no klasifikācijas.

Silotu valodai ir bagāta mutvārdu tradīcija, un to vēsturiski lieto literāros un reliģiskos kontekstos. Tradicionāli silotu valoda pierakstīta izmantojot Siloti Nagri rakstību, bet mūsdienās lielākā daļa runātāju izmanto bengāļu rakstu vai latīņu rakstu.

## Atsauces

## Ārējās saites
Istradminaha

**Istradminaha** () ir pilsēta Velsā, Kārfili grāfistes boro administratīvais centrs. Atrodas Velsas dienvidaustrumos Rimni upes krastā  no Velsas galvaspilsētas Kārdifas centra un  no valsts galvaspilsētas Londonas.

## Vēsture
Pilsētas nosaukums tulkojumā no velsiešu valodas nozīmē ‘Mūku ieleja’, bet tā kā nav ziņu par apkārtnē bijušām mūku apmetnēm, tiek uzskatīts, ka nosaukums cēlies no tā senākas fiksētas formas *Ystrad Manach* — ‘Purvainā ieleja’. Par nozīmīgu apdzīvoto vietu izaugusi rūpnieciskās revolūcijas laikā kā kalnraču pilsētiņa — šeit iegūtas akmeņogles.

## Atsauces

## Ārējās saites
Toms Gaļinauskis

**Toms Gaļinauskis** (dzimis  Siguldā) ir latviešu mūziķis multiinstrumentālists un programmētājs.

Gaļinauskis ir grupu "Oghre" un "DJ Krankenwagen" dalībnieks un dziesmu komponists. Grupā "Oghre" spēlē ģitāru, bet grupā "DJ Krankenwagen" — spēlē basģitāru un dzied. 2024. gadā kopā ar Miku Gaili, Mariju Slaidiņu un Patrīciju Krūmiņu dibināja grupu "Caurums", kurā spēlē bungas un dzied. 

"Oghre" un "DJ Krankenwagen" sastāvos Gaļinauskis ir saņēmis vairākas Latvijas nozīmes mūzikas nominācijas un balvas, tai skaitā "Zelta Mikrofona", "GAMMA" un Latvijas Metālmūzikas gada balvas.

Ar grupu "Oghre" pārstāvējis Latviju un latviešu metāla mūziku Tallinas Mūzikas nedēļā Igaunijā.

Kopā ar Linardu Kalniņu ir interaktīvās tīmekļa latviešu mūzikas grupu kartes "Grupu saites" dibinātājs un galvenais administrators.

Kopš 2024. gada ir Latvijas mūzikas ierakstu balvas "Austras balva" žūrijas loceklis.

Gaļinauskis ir šosejas riteņbraucēja Vītauta Gaļinauska mazdēls.

## Diskogrāfija

# Oghre — grimt (2020)
# Oghre — Asni (2024)
# DJ Krankenwagen — Lēnā palīdzība (2024)
# Antuanete — Stigma (2025)

## Apbalvojumi

## Atsauces
Kārfili (pilsēta)

**Kārfili** (; ) vai **Kairfili** (; ) ir pilsēta Velsā, Kārfili grāfistes boro lielākā apdzīvotā vieta. Atrodas Velsas dienvidaustrumos Rimni upes krastā  no Velsas galvaspilsētas Kārdifas centra un  no valsts galvaspilsētas Londonas.

## Vēsture
Pilsēta ilgus laikus atradusies stratēģiski nozīmīgā vietā. Sava Britānijas iekarojuma laikā ap 75. gadu romieši šeit uzbūvēja cietoksni, kas bija apdzīvots līdz 2. gadsimta vidum. Normaņu 11. gadsimta iekarojumu laikā Kārfili pakārtne palika velsiešu vadoņu valdījumā un pakļāvās angļiem tikai 13. gadsimta otrajā pusē. Angļu augstmanis Džilberts de Klērs, Hārtfordas un Glosteras grāfs, 1268. gadā uzsāka Kārfili cietokšņa būvi. Dienvidos no cietokšņa izauga pilsētiņa. Cietoksnis gadsimtu gaitā vairākkārt ticis nopostīts un atjaunots, kas ietekmēja pilsētas attīstību — par tirgus pilsētu tā izauga tikai 18. gadsimtā, bet strauja attīstība sākās 19. gadsimtā rūpnieciskās revolūcijas laikā. 1894. gadā Kārfili tika izveidota par urbāno distriktu.

## Atsauces

## Ārējās saites
Anora

**"Anora"** () ir 2024. gada ASV romantiskā komēdijdrāma, kuras režisors un scenārija autors ir Šons Beikers. Filmā galvenās lomas atveido Maikija Medisone, Marks Eidelšteins, Jura Borisovs, Karens Karagulijans, Vače Tovmasjans, Aleksejs Serebrjakovs un Darja Jekamasova.

Filma stāsta par jaunu striptīzdejotāju Anoru (Medisone), kura apprec krievu oligarha dēlu Ivanu (Eidelšteins).

Filmas "Anora" pirmizrāde notika  77. Kannu kinofestivālā, kur tā saņēma festivāla galveno balvu — Zelta palmas zaru. Latvijā filmas pirmizrāde notika . Nacionālā kinofilmu pārraudzīšanas padome un Amerikas Kinoinstitūts to nosauca par vienu no desmit labākajām 2024. gada filmām.

Filma 97. Kinoakadēmijas balvas pasniegšanas ceremonijā ieguva piecas balvas kategorijās: "Labākā filma", "Labākā aktrise galvenajā lomā" (Medisone), "Labākais oriģinālscenārijs", "Labākā montāža" un "Labākais režisors". Filmu nominēja Zelta globusa balvai piecās kategorijās, tai skaitā kategorijās "Labākais mūzikls vai kinokomēdija" un "Labākā aktrise mūziklā vai kinokomēdijā" (Medisone) un "Labākais režisors". Filma guva finansiālus panākumus, nopelnot vairāk nekā 57 miljonu ASV dolāru pie 6 miljonu dolāru budžeta.

## Atsauces

## Ārējās saites
Velika Novosilka

**Velika Novosilka** () ir ciemats Ukrainas austrumos, Doneckas apgabalā, Volnovahas rajonā. Velika Novosilka atrodas pie Mokri Jali upes.

## Vēsture
2024. gada oktobrī un novembrī Velika Novosilka kļuva par intensīvu karadarbības vietu starp Ukrainas un Krievija Bruņotajiem spēkiem. Pēc Vuhledaras krišanas 2024. gada 1. oktobrī Krievijas spēki sāka virzīties uz Veliku Novosilku, cenšoties pārņemt kontroli pār šo stratēģiski svarīgo ciematu, decembrī Krievijas spēki iekļuva Velikā Novosilkā.

## Atrašanās vieta un ģeogrāfija
Velika Novosilka atrodas pie Mokri Jali upes, kas ir nozīmīgs reģiona elements. Ciemats atrodas apgabalā ar mēreni kontinentālu klimatu, kas raksturīgs ar siltām vasarām un aukstām ziemām.

## Demogrāfija
Velika Novosilka ir ciemats ar iedzīvotāju skaitu, kas pēdējos gados ir samazinājies, galvenokārt reģionā notiekošās karadarbības dēļ.

## Ekonomika un infrastruktūra
Pirms konflikta ciemata ekonomika balstījās uz lauksaimniecību un vietējiem uzņēmumiem, taču nesenie notikumi ir būtiski ietekmējuši vietējo ekonomiku un infrastruktūru.

## Ievērojami cilvēki
* Mikola Šaparenko (1998), futbolists

## Atsauces

## Ārējās saites

* Ukrainas Pravda
Ilmāra Gaiša Kokneses vidusskola

**Ilmāra Gaiša Kokneses vidusskola** ir Aizkraukles novada vidējās izglītības mācību iestāde, kas atrodas Parka ielā 27 Koknesē. Mācības notiek no 1. līdz 12. klasei.

## Izglītības programmas (2024)
* Pamatizglītības programma (21011111), skolēnu skaits — 317
* Speciālās pamatizglītības programma izglītojamajiem ar mācīšanās traucējumiem (21015611), skolēnu skaits — 29
* Vispārējās vidējās izglītības programma (31016011), skolēnu skaits — 60

## Vēsture
Pirmo Kokneses skolu Zviedru Vidzemes laikā 1688. gadā atvēra Kokneses baznīcas iecirkņa prāvests Ernsts Gliks. Pēc dzimtbūšanas atcelšanas 1845. gadā Kokneses muižas īpašnieks Oto fon Lēvenšterns savā muižā ierīkoja Elizabetes skolu.

Pēc 1866. gada pagastu pašvaldību likuma pieņemšanas 1869. gadā nodibināja Balbieru sešklasīgo pagastskolu Bormaņos. 1877. gadā Krievkalnā uzcēla pareizticīgo baznīcu un skolu, kuru ilgus gadus vadīja priesteris Jēkabs Karps. 1911. gadā atvēra Kokneses proģimnāziju, kuras ēku sagrāva artilērijas apšaudēs Pirmā pasaules kara laikā. Pēc kara beigām Koknesē darbojās Balbieru un Krievkalna 2. pakāpes pamatskolas, bet Bilstiņos un Viskāļos darbojās 1. pakāpes pamatskolas.

Pēc Otrā pasaules kara uz Krievkalna skolas bāzes 1951. gadā izveidoja Kokneses vidusskolu, 1965. gadā tai pievienoja Balbieru pamatskolu. 1965. gadā atklāja jauno skolas ēku Parka ielā 27, 1985. gada rudenī atklāja vēl vienu skolas korpusu.
2002. gadā skolai piešķīra tās direktora Ilmāra Gaiša (1931—1984) vārdu.

## Direktori
* A. Strazdiņa (1951—1953)
* R. Maļinovska (1953—1954)
* Ilmārs Gaišs (1954—1984)
* Rita Gaiša (1984—1988)
* Māris Reinbergs (1988—2020)
* Inese Saulīte (2020-)

## Atsauces
Korintes

**Korintes** (*Amelanchier*) ir rožu dzimtas ģints, kuras dabiskais izplatības areāls ir Ziemeļamerikā, Eiropā līdz Vidusjūrai, Centrālāzijā, Ķīnā un Japānā, un sugas ir introducētas daudzviet citur pasaulē. Latvijā ir sastopama vārpainā korinte (*Amelanchier spicata*).

## Sugas
Ģintī ir klasificētas sugas un dabiski sastopami hibrīdi:

* Vārpainā korinte (*Amelanchier spicata*, sinonīms *Amelanchier canadensis*)
* *Amelanchier alnifolia* (Nutt.) Nutt. ex M.Roem.
* *Amelanchier amabilis* Wiegand
* *Amelanchier arborea* (F.Michx.) Fernald
* *Amelanchier asiatica* (Siebold & Zucc.) Endl. ex Walp.
* *Amelanchier bartramiana* (Tausch) M.Roem.
* *Amelanchier cretica* (Willd.) DC.
* *Amelanchier cusickii* Fernald
* *Amelanchier fernaldii* Wiegand
* *Amelanchier gaspensis* (Wiegand) Fernald & Weatherby
* *Amelanchier humilis* Wiegand
* *Amelanchier interior* E.L.Nielsen
* *Amelanchier intermedia* Spach
* *Amelanchier laevis* Wiegand
* *Amelanchier* × *lamarckii* F.G.Schroed.
* *Amelanchier nantucketensis* E.P.Bicknell
* *Amelanchier* × *neglecta* Eggl. ex K.R.Cushman, M.B.Burgess, E.T.Doucette & C.S.Campb.
* *Amelanchier obovalis* (Michx.) Ashe
* *Amelanchier ovalis* Medik.
* *Amelanchier pallida* Greene
* *Amelanchier parviflora* Boiss.
* *Amelanchier* × *quinti-martii* Louis-Marie
* *Amelanchier sanguinea* (Pursh) DC.
* *Amelanchier sinica* (C.K.Schneid.) Chun
* *Amelanchier stolonifera* Wiegand
* *Amelanchier turkestanica* Litv.
* *Amelanchier utahensis* Koehne

## Galerija

Attēls:Amelanchier alnifolia var. semiintegrifolia 4.jpg|Amelanchier alnifolia
Attēls:Amelanchier asiatica var. sinica 2016-09-10 4174.jpg|*Amelanchier asiatica*
Attēls:Amelanchier cusickii 2017-04-20 8050.jpg|*Amelanchier cusickii*
Attēls:1024 Felsenbirne (Amelanchier obovalis)-2247.jpg|*Amelanchier obovalis*
Attēls:Amelanchier stolonifera 01.jpg|*Amelanchier stolonifera*


## Atsauces

## Ārējās saites